Zapisnik

6. sjednice Vijeća Mjesnog odbora Resnik održane, 28. listopada 2021., u prostorijama mjesne samouprave MO Resnik, s početkom u 20.00 sati

NAZOČNI ČLANOVI VIJEĆA:
1. Dominik Žibrat
1. Vesna Humić
1. Gordan Ribić
1. Branka Genzić-Horvat
1. Ivana Holjevac

Predsjedava Dominik Žibrat, predsjednik Vijeća.

Zapisnik vodi: Ivana Holjevac, član Vijeća Mjesnog odbora Resnik.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.
Na prijedlog predsjednika Vijeće jednoglasno utvrđuje

DNEVNI RED

1. Donošenje Zaključka o izmjeni Financijskog plana Mjesnog odbora Resnik za 2021.
1. Korištenje prostora MS Resnik.
1. Aktualna komunalna problematika. 
1. Razno: izvješća, pitanja i prijedlozi

Ad 1.) Donošenje Zaključka o izmjeni Financijskog plana Mjesnog odbora Resnik za 2021.
Predsjednik Vijeća, Kristijan Rašić izvješćuje nazočne članove Vijeća da su uz poziv za sjednicu primili i prijedlog Zaključka o izmjeni Financijskog plana Mjesnog odbora Žitnjak za 2021.  

Nakon kratke rasprave Vijeće sa 3 glasa ZA i 2 glasa PROTIV donosi

ZAKLJUČAK O IZMJENI FINANCIJSKOG PLANA
Mjesnog odbora Resnik za 2021.

Članak 1.
U financijskom planu Mjesnog odbora Resnik za 2021. , članak 1. mijenja se i glasi:

„PRIHODA:									1.422.229,00 KN
RASHODA:									1.422.229,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.422.229,00

	6711
	PRIHODI ZA FINANCIRANJE RASHODA POSLOVANJA
	1.422.229,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.422.229,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.339.029,00

	 
	ODRŽAVANJE JAVNIH ZELENIH POVRŠINA
	256.744,00

	 
	ODRŽAVANJE NERAZVRSTANIH CESTA
	1.082.285,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00




Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.

Ad 2.) Korištenje prostora MS Resnik.

	Predsjednik Vijeća Dominik Žibrat napominje da je pristigao jedan zahtjev za korištenje prostora i to od Udruge „UZOR“. Ukazuje na to da Udruga traži korištenje kao i do sada srijedom od 18.00 do 20.00 sati, te subotom od 18.00 do 20.00 sati. Što se tiče srijede prostor se može i dalje koristiti u isto vrijeme, a subotom i nedjeljom u slučaju potrebe za jednokratnim korištenjem prostora od strane stranaka, udruga ili fizičkih osoba Vijeće će taj dan omogućiti korištenje prostora uz prethodnu najavu tj. zahtjev za jednokratno korištenje prostora. 


Z a k l j u č a k
o povremenom korištenju prostora Mjesne samouprave Resnik

                 Vijeće Mjesnog odbora Resnik suglasno je s produljenjem prostora te:
- donosi zaključak o korištenja prostora MS Resnik Udruzi za zaštitu okoliša - UZOR, I. Resnik 48, koju zastupa Branka Genzić Horvat, i to u terminu: srijedom od 18,00 – 20,00 sati.

Ad 2.) Aktualna komunalna problematika.
	
	Predsjednik napominje da je prva tema koja je vezana za komunalnu problematiku groblje u Resniku. Naime, ograda kroz cijelo groblje je obrasla živicom te smo od sugrađana primili žalbe da se to treba maknuti. 
Također, potrebno je ukloniti topole jer trenutno rade štetu. I staze kroz groblje su problematične te bi se trebale urediti.
Također napominje da bi trebalo postaviti uspornike prometa na području cijele ulice  5. Resnika.
Ukazuje na to da građani Resnika ponovno traže detaljnije informacije i plan o odvodnji.
Traži se postavljanje sigurnosnog ogledala na križanju 1. i 5. Resnika.
Potrebna je hitna sanacija otpada na području Struge III. 

Z a k l j u č a k  
o orezivanju živice i uklanjanje topola unutar groblja

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:

· orezivanje živice oko groblja
· uklanjanje topola unutar groblja 


Z a k l j u č a k  
o potrebi rješavanja prometne problematike

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:

· postavljanje prometnog ogledala na raskrižju 1. i 5. Resnika  - izlazak iz 5. Resnika na 1. Resnik
· postavljanje znaka zabrane parkiranja u ulici  5. Resnik  3. odvojak


Z a k l j u č a k  
o potrebi rješavanja prometne problematike

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:

· postavljanje uspornika prometa na području 5. Resnika. 
· predlaže se da struka utvrdi točne lokacije.


Z a k l j u č a k  
o odvozu smeća od Čulinečke ceste prema III. Strugama

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:

·  čišćenje i odvoz smeća od Čulinečke ceste prema III. Strugama (stara cesta).



Ad 4.) Razno: izvješća, pitanja i prijedlozi

	S obzirom na aktualnu problematiku odvodnje u Resniku, građani traže da im se financira čišćenje septičke jame. Također, zatražilo se ponovno postavljanje mjerne stanice i izvršavanje mjerenja, ali u 23:00 h kada se neugodni mirisi najviše osjete.


Z a k l j u č a k 
o rješavanju komunalne problematike 

Vijeće Mjesnog odbora Resnik na osnovi zahtjeva građana, a zbog dugogodišnjeg odgađanja rješavanja problematike odvodnje na području Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži i ispita mogućnost pražnjenja septičkih jama građana o trošku Grada ili države:


Z a k l j u č a k  
o potrebi postavljanja mjerne stanice

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:

·  ponovno postavljanje mjerne stanice i mjerenje u kasnim večernjim satima (23:00)

Predsjednik Vijeća Dominik Žibrat izvještava nazočne vijećnike sa radom između dviju sjednica te odgovorima koja su došla na njihova vijećnička pitanja. Napominje da su sve dobili u izvještajima. 
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.
Dovršeno u 21.30 sati

KLASA: 026-02/21-02/1880
URBROJ: 251-06-11-1112-21-3
Zagreb, 28. listopada 2021.


Predsjednik Vijeća Mjesnog odbora
Resnik      Dominik Žibrat

